b'\n_START_ARTICLE_\nKreetan historiallinen museo\n_START_SECTION_\nKokoelmat\n_START_PARAGRAPH_\nMuseon kokoelmiin kuuluu historiallista, kansatieteellist\xc3\xa4 ja arkeologista aineistoa. Museoesineisiin lukeutuu muun muassa veistoksia, keramiikkaa ja rakennusten koristeosia; ikoneita, freskoja ja muita maalauksia, mukaan lukien kaksi El Grecon maalausta, Kristuksen kaste (1567) ja Siinain vuori (1570\xe2\x80\x931572); k\xc3\xa4sikirjoituksia ja rahoja; kreetalaisen kirjailija ja filosofi N\xc3\xadkos Kazantz\xc3\xa1kiksen j\xc3\xa4\xc3\xa4mist\xc3\xb6\xc3\xa4; sek\xc3\xa4 perinteist\xc3\xa4 kreetalaista el\xc3\xa4m\xc3\xa4\xc3\xa4 esittelevi\xc3\xa4 esineit\xc3\xa4. Museossa on my\xc3\xb6s 1600-luvun Iraklionia esitt\xc3\xa4v\xc3\xa4 pienoismalli.'